Αγαπητοί γονείς,

Σε περίπτωση **απουσίας μαθητή/τριας** ο γονέας/κηδεμόνας ενημερώνει το σχολείο για τον λόγο απουσίας του παιδιού

Σύμφωνα με τις οδηγίες του ΕΟΔΥ:

- Όταν ένας μαθητής/τρια εμφανίζει έστω και ήπια συμπτώματα συμβατά με λοίμωξη Covid-19, όπως πυρετό, βήχα, δυσκολία στην αναπνοή, δύσπνοια, μυαλγίες, ρίγος, πονοκέφαλο, καταβολή δυνάμεων, δυσκαταποσία, απώλεια γεύσης ή και οσμής, ναυτία/εμετό, κοιλιακό πόνο, διαρροϊκές κενώσεις, **ΠΑΡΑΜΕΝΕΙ ΣΠΙΤΙ και ΕΙΔΟΠΟΙΕΙΤΑΙ ΤΟ ΣΧΟΛΕΙΟ** **με ευθύνη των γονέων/κηδεμόνων**

-Σε περίπτωση μαθητή/τριας που έχει αποχωρήσει από το σχολείο με συμπτώματα όπως αυτά που αναφέρονται παραπάνω ή απουσιάζει για τους λόγους αυτούς, με πρωτοβουλία των γονέων/κηδεμόνων γίνεται ιατρική αξιολόγηση και εφόσον σύμφωνα με την κρίση του θεράποντος ιατρού το παιδί δε χαρακτηρίζεται ύποπτο ως περιστατικό Covid-19 επιστρέφει στο σχολείο μετά την πάροδο 24 ωρών από την πλήρη υποχώρηση των συμπτωμάτων και χωρίς τη λήψη αντιπυρετικών με **βεβαίωση** από τον θεράποντα γιατρό.

Σε αντίθετη περίπτωση, εάν δηλαδή ο θεράποντας ιατρός χαρακτηρίσει το περιστατικό ως ύποπτο Covid-19 και δεν υπάρχει εναλλακτική διάγνωση, θα πρέπει να γίνει κατά προτεραιότητα μοριακό διαγνωστικό τεστ.

**Εν αναμονή του αποτελέσματος**, το παιδί παραμένει σε απομόνωση κατ΄οίκον (εφόσον κρίνεται από το γιατρό ότι η κατάστασή του δεν απαιτεί νοσηλεία στο νοσοκομείο), σε καλά αεριζόμενο δωμάτιο, ενώ το σχολείο συνεχίζει κανονικά τη λειτουργία του (<https://eody.gov.gr/neos-koronoios-covid-19-odigies-gia-frontida-ypoptoy-kroysmatos-sto-spiti/> ).

Η περαιτέρω διαχείριση γίνεται ανάλογα με το αποτέλεσμα.

-Σε περίπτωση που μαθητής/τρια ανήκει στις στενές επαφές ατόμου με επιβεβαιωμένο Covid-19, **απομακρύνεται από το σχολείο**, με οδηγίες για στενή παρακολούθηση της υγείας του και εφόσον δεν εκδηλώσει κάποιο σύμπτωμα συμβατό με Covid-19, επιστρέφει πίσω μετά από **14 ημέρες** από την τελευταία επαφή του με το επιβεβαιωμένο περιστατικό.

**ΘΕΡΜΗ ΠΑΡΑΚΛΗΣΗ**, η ενημέρωση του σχολείου και η τήρηση όλων των κανόνων.

**Η διευθύντρια και ο Σύλλογος Διδασκόντων του 43ου Δ.Σ. Θεσσαλονίκης**